Utstillingen ble en suksess, og i ettertid bestemte de seg for å forsøke å danne en egen lokal forening. Stiftelsessmøtet ble holdt på gamle Glatved Hotel (hotellet brant ned 3. desember 1941), som lå på nordsiden av Hønefoss (på tangen der Randselva møter Begna like nedenfor Hønefossen, bak Riddergården). Den første utstillingen klubben arrangerte ble åpnet lørdag 11. november samme året og varte i fem dager. Elleve kunstmalere stilte ut 110 malerier, hvorav 18 ble solgt. Utstillingen ble besøkt av 350 betalende tilskuere og en rekke elever fra de lokale skolene.